b'\n_START_ARTICLE_\nJosip Marija Gorup\n_START_SECTION_\n\xc5\xbdivljenje in delo\n_START_PARAGRAPH_\nJosip (Jozi) se je v dru\xc5\xbeini Milana in Amalije Gorup (star\xc5\xa1a sta bila bratranec in sestri\xc4\x8dna; Milan je bil sin Josipa Gorupa pl. Slavinjskega iz njegovega prvega zakona z Ano pl. Pergkofer. Gimnazijo je obiskoval v Ljubljani. Leta 1920 je v Pragi \xc5\xa1tudiral slikarstvo, najprej na zasebni \xc5\xa1oli, nato pa na akademiji, kjer je diplomiral. Po kon\xc4\x8danem \xc5\xa1tudiju se je v Berlinu dodatno izobra\xc5\xbeeval._NEWLINE_Atelje je imel, tako kot Bo\xc5\xbeidar Jakac, po zaslugi hi\xc5\xa1nega lastnika Dragotina Hribarja v Gradi\xc5\xa1\xc4\x8du v Ljubljani, od leta 1923 pa tudi v Podbrezjah. V prvem obdobju je slikal pejsa\xc5\xbee, nato pa se je posvetil upodabljanju \xc5\xbeivali in lovske scene ter ustvaril nekaj odli\xc4\x8dnih \xc5\xa1tudij vodnih \xc5\xbeivali. Ustvaril je vrsto tehni\xc4\x8dno dovr\xc5\xa1enih  akvarelov. V Hodoninu na \xc4\x8ce\xc5\xa1kem se je udele\xc5\xbeil razstave Strokovnega zdru\xc5\xbeenja jugoslovanskih likovnih umetnikov s podro\xc4\x8dja Slovenije._NEWLINE_Ponesre\xc4\x8dil se je v dolini Vrat pod Triglavom na dan poroke svoje izbranke  Carmen Codelli pl. Fahnenfeld (1901\xe2\x80\x931965) z gradu Turn (Kodeljevo v Ljubljani) s pisateljem grofom Robertom Barbom in bil pogre\xc5\xa1an do druge svetovne vojne, ko so na\xc5\xa1li njegovo truplo; njegova mati je bila prepri\xc4\x8dana, da je napravil samomor. Ve\xc4\x8dina njegovih slik se nahaja na gradu Strmol, kjer sta od leta 1939 bivali njegova sestra Ksenija Hribar in mama Amalija.'